You (Vasil Garvanliev-sang)

«You» (norsk oversettelse: du), stilisert som «YOU», er en popsang fra 2020 som fremføres av den makedonske sangeren Vasil Garvanliev. Sangen skulle ha værtNord-Makedonias bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. Tittelen ble offentliggjort 14. februar, mens sangen ble gitt ut 8. mars samme år.

Bakgrunn 
Sangen ble internt valgt ut av Makedonsk radio og televisjon (MRT) som Nord-Makedonias bidrag til Eurovision Song Contest 2020. Låten er komponert av den makedonsk-fødte låtskriveren og produsenten Nevena Neskoska, nå bosatt i Chicago. Hun har også skrevet sangteksten sammen med Kalina Neskoska og Alice Schroeder.

Den fremføres av Vasil Garvanliev, som i januar 2020 ble internt valgt av MRT til å representere landet i Eurovision Song Contest. I januar 2020 ble Nord-Makedonia trukket til å delta i semifinale 1 av Eurovision Song Contest. Semifinalen skulle ha vært arrangert i Rotterdam Ahoy i Rotterdam i Nederland tirsdag 12. mai. På grunn av koronavirusutbruddet i Europa vinteren 2020 så EBU seg imidlertid nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19.

Referanser 

 

Makedonske sanger
Makedonsk musikk
Bidrag til Eurovision Song Contest 2020
Sanger fra 2020